Väliskaubandus- ja infotehnoloogiaminister Kaimar Karu viibis 10.-12. veebruarini visiidil Hollandis Haagis, mille jooksul kohtus ta siseministri ülesannetes Raymond Knopsiga, kes vastutab ka riigi oluliste digiteemade eest, külastas Euroopa Kosmoseagentuuri (ESA) uurimiskeskust ESTEC, kohtus seal töötavate Eesti spetsialistide ning ESA peadirektor Jan Wörner’iga, pidas ettekande ja osales aruteluringis Hollandi avaliku sektori digiarengu võrgustiku ICTU esindajatega ning avas ümarlaua Eesti puitmaju tootvate ettevõtete ja nende partnerite osalusel. Ministrit saatis arvukas äridelegatsioon, kuhu kuulusid puitmaju tootvad ettevõtted Harmet, Kodasema, Matek, Q-Haus, Timbeco, KMT Prefab ja Peetri Puit, lisaks Eesti Puitmajaliidu esindajad. Samuti kuulusid äridelegatsiooni kosmose valdkonna ettevõtted Testonica Lab, Skeleton Technologies, Power Up Technologies, Guardtime, Golbriak Space, Milrem Robotics, Tartu Teaduspark, Euroopa Kosmoseagentuuri Eesti äriinkubaator ja Invent Baltics.
Eesti aukonsul Zwolles Nicolaas van de Griendt ja EAS esindaja Thijs de Neeve korraldasid 13.veebruaril puitmaju tootvatele ettevõtetele Limburgi provintsivalitsuse toel eraldi programmi ja kahepoolsed kohtumised Maastrichtis hollandi arhitektide, kinnisvaraarendajate ja ehitusfirmadega.
Visiidi postitused ja pressiteated:
Visiidi pressiteated: